## Uredba o pripajanju Veleučilišta u Splitu Sveučilištu u Splitu

### NN 168/2003 (23.10.2003.), Uredba o pripajanju Veleučilišta u Splitu Sveučilištu u Splitu

# VLADA REPUBLIKE HRVATSKE

2435

Na temelju članka 69. Zakona o
ustanovama (»Narodne novine«, br. 76/93, 29/97 i 47/99), Vlada Republike
Hrvatske je na sjednici održanoj 23. listopada 2003. godine donijela

## UREDBU

### o pripajanju VeleuČiliŠta u Splitu SveuČiliŠtu u Splitu

Članak 1.

Ovom Uredbom pripaja se javna
ustanova:

– Veleučilište u Splitu, Split,
Livanjska 5, koje je osnivač Republika Hrvatska (u daljnjem tekstu:
Veleučilište u Splitu), javnoj ustanovi:

– Sveučilište u Splitu, Split,
Livanjska 5, koje je osnivač Republika Hrvatska (u daljnjem tekstu: Sveučilište
u Splitu).

Članak
2.

Danom
stupanja na snagu ove Uredbe Veleučilište u Splitu pripaja se Sveučilištu u
Splitu i prestaje s radom.

Danom
stupanja na snagu ove Uredbe Sveučilište u Splitu preuzima sve poslove, te sve
zaposlenike zatečene na preuzetim poslovima, opremu, pismohranu, sredstva za
rad, financijska sred­stva, kao i prava i obveze Veleučilišta u Splitu.

Danom
stupanja na snagu ove Uredbe studenti Veleučilišta u Splitu postaju studenti
Sveučilišta u Splitu.

Članak
3.

Danom
stupanja na snagu ove Uredbe prestaje mandat rek-
tora, prorektora i ostalih tijela Veleučilišta u Splitu, utvrđenih Uredbom o
osnivanju Veleučilišta u Splitu (»Narodne novine«, broj 75/98) i Statutom
Veleučilišta u Splitu.

Članak
4.

Danom
stupanja na snagu ove Uredbe studiji Veleučilišta u Splitu postaju stručnim
studijima Sveučilišta u Splitu.

Senat
Sveučilišta u Splitu donijet će, u roku od deset dana od stupanja na snagu ove
Uredbe, sukladno Statutu Sveučilišta u Splitu, odluku o osnivanju odjela za
stručne studije Sveučilišta u Splitu, čiji sastavni dio čine studiji iz stavka
1. ovog članka.

Odlukom
iz stavka 2. ovog članka senat Sveučilišta u Splitu imenovat će vršitelja
dužnosti pročelnika, voditelje studija, utvrditi sastav stručnog vijeća, ustroj
radnih mjesta, te druga važna pitanja za djelovanje odjela, sukladno ovoj
Uredbi i Statutu Sveučilišta u Splitu.

Senat Sveučilišta u Splitu
donijet će, u roku od dvadeset dana od donošenja odluke iz stavka 2. ovog
članka, operativni plan za njezinu provedbu, te o tome izvijestiti osnivača.

Članak
5.

Do
donošenja odluke iz članka 4. stavka 2. ove Uredbe, o pitanjima vezanim za
stručne studije iz članka 4. stavka 1. ove Uredbe odlučivat će rektor
Sveučilišta u Splitu.

Do
donošenja odluke iz članka 4. stavka 2. ove Uredbe, osobe koje su u trenutku
stupanja na snagu ove Uredbe zatečene na mjestu voditelja studija Veleučilišta
u Splitu ostaju na toj dužnosti kao vršitelji dužnosti.

Članak
6.

Sveučilište
u Splitu će u roku od dva mjeseca od dana stupanja na snagu ove Uredbe:

–
pokrenuti postupke izbora u zvanja visokoškolskih nastavnika odjela za stručne
studije

–
pokrenuti postupke izdavanja dopusnica za one studije iz članka 4. stavka 2.
ove Uredbe, koji nemaju dopusnicu.

Do
dovršetka postupka izbora iz stavka 1. alineje 1. ovog članka nastavnici
zadržavaju zvanja u kojima su zatečeni na dan stupanja na snagu ove Uredbe.

Članak
7.

Danom
stupanja na snagu ove Uredbe prestaje važiti Uredba o osnivanju Veleučilišta u
Splitu.

Članak
8.

Ova
Uredba stupa na snagu danom objave u »Narodnim novinama«.

Klasa: 602-04/03-01/02

Urbroj: 5030104-03-1

Zagreb, 23. listopada 2003.

Predsjednik
**Ivica Račan,** v. r.

Uredba, NN 168/2003-2435